Gwir ha gaou a zo ganit aze. Mar befes bet ganet e Galway neo ket sur e vefes stag na tomm ouzh ar vro. Sell, ganet on bet e 92 ha bevet ul lodenn vat eus ma yaouankiz e 89 ha koulskoude ne hiraezhan ket dar vro-se, pell achann!  Ha kaer ganin soñjal neo ket eñvorennoù eürus a sav dam spered, nemet ar re o deus ma lakaet da vont war-du Breizh.  Evidon-me e vefe kentoch: Un estrañjour o kavout Breizh.  An identelezh hag ar garantez vro ne savont ket e kalon an den diwar  netra. Ret eo bezañ bet plijadur el lech ma oamp o vevañ ha bezañ a-spered gant an dud a vev eno.  Ur vignonez dam gwreg a zo aet dar Stadoù-Unanet kerkent ha tapet ar vachelouriezh ganti. Goude ma chom frenchie a-walch ne ijine ket bezañ eürus amañ nag e Breizh nag e Bro-Chall. Sevenet he deus un hunvre a-gozh ha daoust dezhi na vezañ amerikanez penn-kil-ha-troad ez eo laouen du-hont.  Ar vro nemeti a challer karout eo bro ar spered rak e spered an den emañ ar gwir vro. Da Vreizh dit neo ket  heñvel dre ret ouzh Breizh unan all. Tammoù traoù az laka da spered a-du gant speredoù tud all met ar memes sell, ar memes santad rik ne challont ket bezañ.  Tud zo amañ, bet ganet er vro, ha no deus ken mall nemet mont dur vro all da aveliñ o fenn.